Gydytojų rengimo etapai - Vikipedija

# Gydytojų rengimo etapai

### Straipsnis iš Vikipedijos, laisvosios enciklopedijos.

Gydytojų rengimo etapai Lietuvoje yra trys.

## [taisyti] Medicinos studijos

Medicinos studijos – ne trumpesnės kaip 6 metų arba ne mažiau kaip 240 kreditų vientisosios universitetinės medicinos krypties studijos, kurias baigusiesiems išduodamas aukštojo mokslo diplomas, nurodantis suteiktą gydytojo kvalifikaciją, ir internatūros pažymėjimas, nurodantis suteiktą medicinos gydytojo profesinę kvalifikaciją.

Medicinos internatūra – ne ilgesnė kaip vienerių metų (40 kreditų) medicinos studijų dalis, kurią asmuo studijuoja ir atlieka bendrąją medicinos praktiką interno vadovo prižiūrimas ir įgyja bendrosios medicinos žinių, įgūdžių ir klinikinės patirties. Jeigu būtinasis minimalus praktinis pasirengimas įgyjamas atskirai per organizuojamą medicinos internatūrą, aukštojo mokslo diplomas išduodamas prieš šias studijas.

## [taisyti] Medicinos rezidentūra

Medicinos rezidentūra – trečiosios pakopos universitetinės medicinos krypties studijos, skirtos gydytojui, siekiančiam įgyti ar pakeisti medicinos praktikos rūšies (specialybės) gydytojo profesinę kvalifikaciją. Baigusiesiems šias studijas išduodamas rezidentūros pažymėjimas, nurodantis suteiktą gydytojo specialisto arba šeimos gydytojo profesinę kvalifikaciją. Per rezidentūrą gydytojas rezidentas studijuoja ir atlieka nustatytas pareigas rezidento vadovo prižiūrimas ir įgyja specializuotos medicinos žinių, įgūdžių ir klinikinės patirties.

## [taisyti] Medicinos praktika

Medicinos praktikos metu įgijama specializacija – papildomų medicinos praktikos žinių, įgūdžių ir atitinkamos siauros medicinos praktikos profesinė kvalifikacija. Baigusiesiems medicinos praktikos specializaciją išduodamas medicinos specializacijos pažymėjimas.

Asmeniui, baigusiam 6 metų vientisąsias universitetines medicinos krypties studijas pagal studijų programą, įregistruotą iki šio nutarimo įsigaliojimo, ir siekiančiam įgyti medicinos gydytojo, šeimos gydytojo ar gydytojo specialisto profesinę kvalifikaciją, atskirai organizuojamos vienerių metų (40 kreditų) medicinos internatūros studijos, skirtos pakankamai bendrosios medicinos klinikinei patirčiai įgyti. Šios studijos organizuojamos ir finansuojamos laikantis patvirtintų Medicinos rezidentūros nuostatų. Jas baigusiesiems išduodamas internatūros pažymėjimas.

Profesinės kvalifikacijos pažymėjimas, nurodantis suteiktą medicinos gydytojo kvalifikaciją, prilyginamas internatūros pažymėjimui.

Bendrosios praktikos gydytojo profesinė kvalifikacija prilyginama šeimos gydytojo profesinei kvalifikacijai.

Asmuo, baigęs medicinos studijų krypties rezidentūrą, turi teisę studijuoti medicinos mokslo krypties doktorantūroje teisės aktų nustatytą laiką, nemokėdamas už studijas.

Asmuo, baigęs medicinos mokslo krypties doktorantūrą, turi teisę studijuoti medicinos studijų krypties rezidentūroje teisės aktų nustatytą laiką, nemokėdamas už studijas.

## [taisyti] Nuorodos

Medicina

Rodomas puslapis "http://lt.wikipedia.org../../../g/y/d/Gydytoj%C5%B3_rengimo_etapai.html"

Kategorijos: Medicinos studijos | Medicina

##### Views

- Straipsnis
- Aptarimas
- Dabartinė versija

##### Paieška